Coordenadas: 71°10′21″N 25°47′40″L﻿ / ﻿71.17250, -25.79444

Para outras páxinas con títulos homónimos véxase: Cabo Norte.
O cabo Norte (en primeiro plano), co cabo Knivskjellodden ao fondo.
O **cabo Norte** (en noruegués *Nordkapplatået*) é un promontorio localizado na illa de Magerøya, no norte de Noruega, na comunidade de Nordkapp, no condado (*fylke*) de Finnmark.

Caracterítsticas xeográficas
----------------------------

Mapa do N de Noruega. Arriba, no centro, a illa de Magerøya.
O seu acantilado, de 307 m de altura, está considerado con frecuencia como o punto máis setentrional de Europa.

Porén, o veciño cabo Knivskjellodden áchase uns 1 500 m máis ao norte.

Ademais, ambos os puntos encóntranse na illa de Magerøya, o que significa que o punto máis setentrional da Europa continental é, en realidade, o cabo Nordkinn, na Nordkinnhalvøya (península de Nordkinn).

Segundo a Organización Hidrográfica Internacional, o cabo Norte é o límite entre o mar de Noruega, ao oeste, e o mar Branco, ao leste, sendo por tanto tamén un dos límites usados para separar o océano Atlántico do océano Ártico.

Historia
--------

A denominación *cabo Norte* foi cuñada polo explorador británico Richard Chancellor en 1553, cando superou o cabo na busca do Paso do Nordeste. Desde entón, recibiu frecuentes visitas de exploradores que subiron á meseta da illa de Magerøya escalando o acantilado. Algúns visitantes famosos foron o rei Óscar II de Suecia en 1873 e o rei Chulalongkorn de Tailandia en 1907.

En 1943, durante a segunda guerra mundial, a batalla de Cabo Norte desenvolveuse fronte a este cabo no océano Ártico.

Turismo
-------

Hoxe en día o cabo Norte é unha importante atracción turística que inclúe un amplo centro turístico que alberga un gran número de exposicións sobre a historia do lugar.

Galería
-------

* Sol de medianoite no cabo Norte.Sol de medianoite no cabo Norte.
* Vista desde o cabo Norte (inverno 2006-07).Vista desde o cabo Norte (inverno 2006-07).
* Sol de medianoite e nubes no cabo Norte.Sol de medianoite e nubes no cabo Norte.
* O cabo Knivskjellodden visto desde o cabo Norte.O cabo Knivskjellodden visto desde o cabo Norte.

Notas
-----

1. ↑  Stadnamn og rettskriving (Nomes e ortografía das cidades) Arquivado 01 de xullo de 2018 en Wayback Machine. *(en noruegués)*.
2. 1 2  Store norske leksikon. "Knivskjelodden" (en Norwegian). Consultado o 16 de agosto de 2019.
3. ↑  "Slettnes fyr" (en Norwegian). Gamvik kommune. Arquivado dende o orixinal o 26 de xullo de 2014. Consultado o 16 de agosto de 2019.
4. ↑  Busch, Fritz-Otto (1956). *The Sinking of the Scharnhorst*. Londres: Robert Hale, ltd. ISBN 0-86007-130-8.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cabo Norte, Noruega Modificar a ligazón no Wikidata*** |

### Ligazóns externas

* Nordic summer. Visit the North Cape Información turística. *(en inglés)*, *(en alemán)*, *(en noruegués)*.
* The North Cape: The northernmost point of Europe *(en inglés)*.
* Sitio web Skarsvåg e cabo Norte *(en inglés)*.
* Imaxes de Skarsvåg e cabo Norte.
* Xeositio de Jan S. Krogh: en Knivskjellodden e o cabo Norte

|  |  |
| --- | --- |
| Control de autoridades | 
* Wd: Q4069
* WorldCat
* VIAF: 315146119
* GeoNames: 778460
* GND: 4042550-2
* NKC: ge559286

 |